ഭാഗവത സപ്താഹത്തിനു തുടക്കമായി പൂക്കോട്ടുംപാടം: ശ്രീവില്ല്വത്ത് മഹാക്ഷേത്രത്തില് ശ്രീമദ് ഭാഗവത സപ്താഹ യജ്ഞത്തിനു തുടക്കമായി. ഹൈന്ദവഗ്രന്ഥങ്ങളില് പ്രമുഖമായ ശ്രീമഹാഭാഗവതം ഏഴു ദിവസങ്ങള് കൊണ്ടു പാരായണം ചെയ്ത് തീര്ത്തു സമര്പ്പിക്കും. വര്ത്തമാന കാലത്തിന്റെ എല്ലാ ശാപങ്ങളുടെയും പരിഹാരത്തിനാണ് ശ്രീമദ് ഭാഗവതസപ്താഹ യജ്ഞം നടത്തുന്നതെന്നാണ് വിശ്വാസം. വില്ല്വത്ത് ക്ഷേത്രത്തില് ഏഴു മുതല് 14 വരെയാണ് സപ്താഹം. ക്ഷേത്രം തന്ത്രി മൂത്തേടത്തുമന നാരായണന് നന്പൂതിരി ഭദ്രദീപം കൊളുത്തി നടത്തി തുടക്കം കുറിച്ചു. ഭക്തജനങ്ങള് ഫലമൂലാദികളെ കൊണ്ടും ധാന്യങ്ങളെ കൊണ്ടും ഭഗവാന് തിരുമുല് കാഴ്ചയര്പ്പിച്ചു കലവറ നിറച്ചു.